**N Á V R H**

**Všeobecne záväzné nariadenie obce Lednické Rovne**

**č. 4 / 2017**

**O**  **UMIESTŇOVANÍ VOLEBNÝCH PLAGÁTOV NA VEREJNÝCH PRIESTRANSTVÁCH**

Obec Lednické Rovne v zmysle § 6 zákona č. 369/1990 Zb. o obecnom zriadení v znení neskorších predpisov a §16 zákona č. 181/2014 Z. z. o volebnej kampani a o doplnení zákona č. 85/2005 Z. z. o politických stranách a politických hnutiach v znení neskorších predpisov vydáva toto všeobecne záväzné nariadenie:

**Všeobecne záväzné nariadenie Obce Lednické Rovne**

**č. 4 / 2017**

**o umiestňovaní volebných plagátov na verejných priestranstvách**

**§ 1**

**Úvodné ustanovenia**

Predmetom úpravy tohto všeobecne záväzného nariadenia je stanovenie podmienok vylepovania volebných plagátov na území Obce Lednické Rovne a určenie miest, na ktorých možno pred voľbami do Národnej rady Slovenskej republiky, Európskeho parlamentu, orgánov samosprávy obcí a do orgánov samosprávnych krajov umiestňovať volebné plagáty a iné nosiče informácií na území Obce Lednické Rovne

**§ 2**

**Podmienky umiestňovania volebných plagátov**

1. Na umiestňovanie volebných plagátov na území obce sú určené obcou Lednické Rovne plochy.

2. Plocha vymedzená v ods. 1. tohto § na umiestňovanie volebných plagátov sa kandidujúcim subjektom poskytuje bezplatne.

3. Za umiestňovanie volebných plagátov na vyhradených miestach, údržbu umiestnených volebných plagátov, odstránenie volebných plagátov a očistenie plagátovacej plochy zodpovedajú jednotlivé kandidujúce subjekty na vlastné náklady.

4. Ak kandidujúci subjekt nevyužije plochu určenú na umiestnenie volebných plagátov, pridelená plocha zostáva voľná a smie byť využitá aj na iný účel.

5. Za obsah umiestňovaných volebných plagátov ako aj za správnosť umiestnenia plagátov na ploche zodpovedá kandidujúci subjekt. V prípade umiestnenia plagátov kandidujúceho subjektu kýmkoľvek na iné plochy je kandidujúci subjekt povinný okamžite ho na svoje náklady odstrániť. Uvedeným ustanovením nie je dotknutá zodpovednosť a možnosť sankcie podľa ustanovenia § 3.

6. VZN sa nevzťahuje na umiestňovanie volebných plagátov na informačných a reklamných zariadeniach súkromných spoločností a na objekty v súkromnom vlastníctve.

**§ 3**

**Kontrola a sankcie**

1. Kontrolu dodržiavania ustanovení tohto VZN vykonávajú príslušní zamestnanci obecného úradu v Lednických Rovniach a príslušníci Obecnej polície v Lednických Rovniach.

2. Porušenie ustanovení tohto nariadenia fyzickou osobou môže byť kvalifikované podľa § 47 ods. 1. písm. d) zákona č. 372/1990 Zb. o priestupkoch v znení neskorších predpisov ako priestupok proti verejnému poriadku a sankcionované podľa § 48 zákona č. 372/1990 Zb. o priestupkoch v znení neskorších predpisov do výšky 33 eur.

3. Porušenie ustanovení tohto nariadenia právnickou osobou alebo fyzickou osobou – podnikateľom môže byť kvalifikované podľa § 27b ods. 1 písm. a) zákona č. 369/1990 Zb. o obecnom zriadení v znení neskorších predpisov ako správny delikt a sankcionované podľa § 27b ods. 2 zákona č. 369/1990 Zb. o obecnom zriadení v znení neskorších predpisov do výšky 6 638 eur.

**§ 6**

**Závere**č**né ustanovenie**

1. Dňom účinnosti tohto VZN sa zrušuje Všeobecne záväzné nariadenie obe Lednické Rovne č. 2/1998 ktorým sa určujú miesta na vylepovanie volebných plagátov pre voľby do Národnej rady Slovenskej republiky v roku 1998, ktoré bolo schválené uznesením Obecného zastupiteľstva č. 22/98 – D/2 dňa 29.07.1998.

2.Všeobecne záväzné nariadenie Obce Lednické Rovne č. 4/2017 o umiestňovaní volebných plagátov na verejných priestranstvách, bolo schválené uznesením č. /2017 – D/....... Obecného zastupiteľstva obce Lednické Rovne dňa 14.12.2017 a nadobúda účinnosť 15. dňom od jeho zverejnenia.

Mgr. Marian Horečný

starosta obce